
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 519 


24 Ιουλίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 192, 000 στρεμμάτων 
στη θέση ·* Αϊ Γιώργης» Κοινότητας Βαρβίτσας Νο¬ 
μού Λακωνίας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Καματερού στο 
Ο.Τ. 62 . 2 

Τροποποίηση του εγκεκριμένου ρυμοτομικού σχεδίου 
στο Ο.Τ. 10 της Κοινότητας Ν. Μαρμαρά Ν. Χαλ/ 
κής . 3 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
του Δήμου Ελευσίνας για τη διαπλάτυνση της Ε.Ο. 
ΑΘΗΝΩΝ - ΚΟΡΙΝΘΟΥ στο τμήμα από Γ. Λα- 
μπράκη μέχρι την οδό Ζαφείρη Καλλαθά (Κόμβος - 
Μαγούλας) σύμφωνα με τις ενδείξεις της πράξης 
αναλογισμού 25/95 και της διορθωτικής 33/97 .. 4 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 795 (1) 

Κήρυξη αναδασωτέας έκτασης 192,000 στρεμμάτων στη 
θέση «'ΑΪ Γιώργης» Κοινότητας Βαρβίτσας Νομού Λα¬ 
κωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: α) του άρθρου 41 παρ. 1, β) 
του άρθρ. 38 παρ. 1. 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

5. Την απόφαση του Γεν. Γραμματέα Περιφέρειας Πε- 
λοποννήσου αριθμ. 5872/29.8.97 «Τοποθέτηση Προϊστα¬ 
μένων Δ/νσεων Υπηρεσιών Περιφέρειας Πελοποννήσου 
και εξουσιοδότηση υπογραφής». 

6. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

7. Τη 1553/11.6.98 πρόταση του Δασαρχείου Σπάρτης 
με την οποία προτείνεται η κήρυξη της έκτασης ως αναδα¬ 
σωτέας. 

Κηρύσσουμε αναδασωτέα με σκοπό την αποκατάσταση 
με φυσική αναγέννηση της προϋπάρχουσας δασικής βλά¬ 
στησης η οποία εκαλύπτετο από αφάνες, μαύρη πεύκη και 
διάσπαρτα πλατάνια που καταστράφηκε από πυρκαγιά 
που έγινε στις 9 Μαΐου 1998 της κατηγορίας της παρα¬ 
γράφου 2 του άρθρου 3 του Ν. 998/79, δημόσια δασική 
έκταση εμβαδού εκατό ενενήντα δύο στρεμμάτων 
(192,000) που βρίσκεται στη θέση «Άϊ Γ ιώργης» Κοινότη¬ 
τας Βαρβίτσας και προσδιορίζεται στο από 8.5.98 από¬ 
σπασμα χάρτη κλίμακας 1:5.000 (Γ.Υ.Σ.) και έχει όρια: 

Βόρεια: Με δρόμο. 

Νότια: Με δρόμο. 

Ανατολικά: Με δημόσια δασική έκταση. 

Δυτικά: Με δημόσια δασική έκταση όπως φαίνεται στο 
συνημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 26 Ιουνίου 1998 
Με εντολή 

Γ ενικού Γ ραμματέα Περιφέρειας 
Ο Διευθυντής Δασών 
ΓΡΗΓΟΡΙΟΣ ΠΑΠΑΪΩΑΝΝΟΥ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. οικ. 23574/10158/850 < 2 ) 

Τροποποίηση ρυμοτομικού σχεδίου Καματερού 
στο Ο.Τ. 62. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν. Δ/τος και ειδικό¬ 
τερα των άρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν με το υπ' αρ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του 
Ν. 1577/85 (ΦΕΚ 70/Α). 

4. Τις διατάξεις του Ν. 2218/94 (ΦΕΚ 90/Α) περί ίδρυ¬ 
σης Νομαρχιακής Αυτοδιοίκησης κ.λπ. όπωςαντικαταστά- 
θηκαν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 1262/Β/ 
31.12.97) και την υπ’ αρ. 6/2.1.1998 απόφαση Νομάρχη 
Αθηνών περί μεταβίβασης αρμοδιοτήτων. 

6. Την υπ' αρ. 81/08/04/1998 απόφαση του Δημοτικού 
Συμβουλίου Καματερού. 

7. Την υπ’ αρ. 6/98 θέμα 12ο και 20/98 θέμα 12ο γνω¬ 
μοδότηση του ΣΧΟΠ του Νομαρχιακού Τομέα Δυτ. Αθή¬ 
νας. 

8. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού και του προϋπολογισμού του Δήμου Καματερού 
(άρθρο 27 του Ν. 2081/92). 

9. Τις διατάξεις του Ν. 2218/94 άρθρο 18 παρ. 12 σύμ¬ 
φωνα με τις οποίες επιτρέπεται η άσκηση προσφυγής 
ενώπιον του γενικού Γραμματέα της Περιφέρειας εντός 
προθεσμίας τριάντα (30) ημερών. 

10. Το υπ’ αρ. 1384/88/24.2.98 έγγραφο της Δ/νσης 
Πολεοδομίας του Νομαρχιακού Τομέα Δυτ. Αθήνας προς 
τον Δήμο Καματερού. 

Και επειδή: 

Η εν λόγω τροποποίηση του ρυμοτομικού σχεδίου Κα¬ 
ματερού στο Ο.Τ. 62, γίνεται για λόγους αμιγώς πολεοδο- 


μικούς: α) ο εν λόγω χώρος του Ο.Τ. 62 κρίθηκε ακατάλ¬ 
ληλος χωροτακτικά και πολεοδομικά (λόγω του μεγέθους 
του) για την χρήση πολιτιστικού κέντρου, β) σύμφωνα με 
την υπ’ αρ. 7466/351 /9.1.95 Νομαρχιακή Απόφαση (ΦΕΚ 
340/Δ/95>, ύστερα από πρόταση του Δημοτικού Συμβου¬ 
λίου Καματερού (101/94) και σύμφωνη γνώμη του ΣΧΟΠ, 
καθορίστηκε χώρος κτιρίου πολιτιστικού κέντρου στο Ο.Τ. 
68 (πλησ'ιν του Ο.Τ. 62), ο οποίος κρίθηκε καταλληλότε¬ 
ρος του χώρου του Ο.Τ. 62, γ) στον Δήμο Καματερού 
έχουν θεσμοθετηθεί «χώροι πολιτιστικών δραστηριοτή¬ 
των» στα Ο.Τ. 23 και 587 - 588, οι οποίοι μαζί με τον προ- 
αναφερθέντα χώρο στο Ο.Τ. 68, επαρκούν για τις ανάγκες 
του Δήμου για την συγκεκριμένη χρήση και δ) όπως προ¬ 
κύπτει από τον σχετικό φάκελλο τροποποίησης ρυμοτομι¬ 
κού σχεδίου, οι ιδιοκτησίες οι οποίες ευρίσκονται στο εν 
λόγω τμήμα του Ο.Τ. 62, ρυμοτομούνται (ΦΕΚ 720/Δ/ 

1989) επί μακρό χρονικό διάστημα (πέραν των οκτώ (8) 
ετών), χωρίς η απαλλοτρίωση αυτή να έχει υλοποιηθεί και 
χωρίς ο Δήμος Καματερού να έχει σαφή πρόθεση και δυ¬ 
νατότητα για την συντέλεσή της, με συνέπεια η Διοίκηση 
να ωφείλει να άρει την ως άνω επιβληθείσα απαλλοτρί¬ 
ωση, δια της διαδικασίας της τροποποίησης του ρυμοτομι¬ 
κού σχεδίου (ΣτΕ 297/83,1358/81,4136/80, 4309/86), 
αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Καματερού στο Ο.Τ. 62 με τον αποχαρακτηρισμό του με 
τα στοιχεία ΑΒΓΔΑ τμήματός του από χώρο πολιτιστικού 
κέντρου και τον χαρακτηρισμό του σε οικοδομήσιμο χώρο, 
όπως φαίνεται στο σχετικό πρωτότυπο σχεδιάγραμμα σε 
κλίμακα 1:500, το οποίο συνοδεύει αυτή την απόφαση. 

Άρθρο 2 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερία της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1998 

Ο Βοηθός Νομάρχης 
ΓΙΩΡΓΟΣ ΑΝΑΝΙΑΔΗΣ 

Αριθ. 555Π.Κ.Μ. 

Τροποποίηση του εγκεκριμένου ρυμοτομικού σχεδίου στο 
Ο.Τ. 10 της Κοινότητας Ν. Μαρμαρά Ν. Χαλ/κής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κ.λπ.» όπως τροποποιήθηκαν και συμπληρώθηκαν 
και ειδικότερα το όρθρ. 3. 

2. Τις διατάξεις του Α.Ν. 314/68 (ΦΕΚ 47Α) όπως τρο¬ 
ποποιήθηκαν και συμπληρώθηκαν μεταγενέστερα με το 
Ν.Δ. 1018/71 (ΦΕΚ 220Α) και την παρ.3 του άρθρ. 34 του 
Ν. 1577/85 (ΦΕΚ 210Α). 

3. Τις διατάξεις του Π. Δ/τος 183/86 (ΦΕΚ 70Α) κι ειδι¬ 
κότερα το αρ. 1. 

4. Τις διατάξεις του Ν. 2508/97 και ειδικότερα του 
αρ.25 παρ. 9α σύμφωνα μ το οποίο, οι ρυθμίσεις που προ- 
βλέπονται από την παρ. 1 του αρ. 3 του Ν. 2242/94 γίνο¬ 
νται με απόφαση του Γ.Γ. Περιφέρειας μετά από γνώμη 
του Περιφερειακού Σ.Χ.Ο.Π. 

5. Το ρυμοτομικό σχέδιο Ν. Μαρμαρά διανομής του 
Υπουργείου Γεωργίος και το ρυμοτομικό σχέδιο επέκτα¬ 
σης Ν. Μαρμαρά, το οποίο αναθεωρήθηκε με την υπ' αριθ. 
989/4.3.88 απόφαση Νομάρχη Χαλ/κής (ΦΕΚ 308 τ.Δ' 
της 27.4.88). 

6. Τις 40/96 και 74/96 αποφάσεις του Κοινοτικού Συμ¬ 
βουλίου Ν. Μαρμαρά. 


7. Την με αριθ. 103 πράξη/9η συνεδρία /4.11.97 γνω¬ 
μοδότηση του περιφερειακού Συμβουλίου Περιβάλλο¬ 
ντος, Χωροταξίας της Δ/νσης ΠΕ.ΧΩ. θεσ/νίκης, μετά 
την σχετική από 14.10.97 εισήγηση του τμήματος Π.Σ.Ε. 
της ΔΙ.ΠΕ.ΧΩ.Κ.Μ. 

8. Το άρθρ. 29/Α του Ν. 1558/85 όπως προστέθηκε με 
το άρθρ. 27 του Ν. 2081/92 (ΦΕΚ 154/Α) και τη διαπί¬ 
στωση ότι από τις κανονιστικού χαρακτήρα διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού ή του οικείου Ο.Τ.Α., αποφασί¬ 
ζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Ν. Μαρμαρά στο Ο.Τ. 10 ως εξής. 

Διευρύνεται ο δρόμος μόνο μπροστά στις ιδιοκτησίες 
104,105 και 107, κατά τα λοιπά ο δρόμος πλάτους 10 μέ¬ 
τρων, παραμένει καθόλο το μήκος του όπως ισχύει στην 
Πολεοδομική Μελέτη, και όπως φαίνεται στο σχετικό χρω¬ 
ματισμένο διάγραμμα κλίμακας 1:1000 θεωρημένο από 
τον Προϊστάμενο της ΔΙ.ΠΕ.ΧΩ. Κ. Μακεδονίας και που 
αντίτυπο του δημοσιεύεται με την παρούσα απόφαση. 

2. Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιανουάριου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝ ΑΚΟΙΝΩΣΕ ΙΣ 

Αριθ. Δ12/0/33484 (4) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Ελευσίνας για τη διαπλάτυνση της Ε.Ο. ΑΘΗΝΩΝ 
- ΚΟΡΙΝΘΟΥ στο τμήμα από Γ. Λαμπράκη μέχρι την 
οδό Ζαφείρη Καλλαθά (Κόμβος - Μαγούλας) σύμφωνα 
με τις ενδείξεις της πράξης αναλογισμού 25/95 και της 
διορθωτικής 33/97. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πό¬ 
λεων, κωμών κ.λπ.» (ΦΕΚ 228 Α723) και του άρθρου 5 του 
Ν. 653/77 (ΦΕΚ 214 Α’). 

2) Τις διατάξεις του Ν. Δ/τος 797/71 «περί αναγκαστι¬ 
κών απαλλοτριώσεων» (ΦΕΚ 1Α/71). 

3) Τις διατάξεις του άρθρου 6 του Ν. 5269/31. 

4) Την εξουσιοδοτική απόφαση του Υπουργού ΠΕ.- 
ΧΩ.Δ.Ε. Δ17/01 /79/Φ.2.2.1 ./24.8.89ΦΕΚ 666 Β*. 

5) Τις διατάξεις του Π.Δ. 69/88 (ΦΕΚ 28Α) «περί Οργα¬ 
νισμού Γ.Γ.Δ.Ε.» του ΥΠΕ.ΧΩ.Δ.Ε. 

6) Τον πίνακα υπολογισμού - παρακατάθεσης της απο¬ 
ζημίωσης με ημερομηνία 14.4.98 που συντάχθηκε με 


βάση την απόφαση 4279/29.5.97 του Εφετείου Αθηνών 
για ακίνητα που ρυμοτομήθηκαν για τη διαπλάτυνση της 
Ε.Ο. ΑΘΗΝΩΝ ΚΟΡΙΝΘΟΥ στο τμήμα από Γ. Λαμπράκη 
μέχρι την οδό Ζαφείρη Καλαθά (Κόμβος Μαγούλας) σύμ¬ 
φωνα με τις ενδείξεις της πράξης αναλογισμού 25/95 και 
της διορθωτικής 33/97. 

Ειδοποιούμε τα πρόσωπα που έχουν ή αξιώνουν 
εμπράγματα δικαιώματα στα παραπάνω ακίνητα που 
έχουν ρυμοτομηθεί, όπως σημειώνονται στα στοιχεία προ¬ 
δικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακατα¬ 
θηκών και Δανείων, ύστερα από τον συμψηφισμό δικαιω¬ 
μάτων και υποχρεώσεων που προβλέπει το άρθρο 6 του Ν. 
5269/31 με την έκδοση του γραμματίου παρακαταθήκης 
4228/2.7.98 για συνολικό ποσό 195.568.500 δρχ. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
στα πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1998 

Με εντολή Υπουργού 
Η Τμηματάρχης 
ΕΑ. ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



